ท้อง6เดือนค่าของซิฟิริสอยู่ที่1.8 มากมั้ยค่ะ จะส่งผลต่อลูกในท้องอย่างไรบ้างและมากน้อยแค่ไหน ฉีดยาที่สะโพกแล้ว2ข้าง จะหายมั้ยค่ะกังวลมากๆเลย แล้วมีผื่นแดงขึ้นตามอวัยวะเพศคันมากจะเป็นไรมั้ยค่ะ และใช้ยาตัวไหนได้บ้าง
สวัสดีค่ะ โรคซิฟิลิสจัดว่าเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว จะเป็นภาวะอันตรายที่ต้องรักษาในหญิงตั้งครรภ์เนื่องจากมันสามารถผ่านจากแม่สู่ลูกได้ในระหว่างการคลอดบุตรและขณะตั้งครรภ์ ซึ่งซิฟิลิสจะอันตรายต่อเด็กกล่าวคืออาจทำให้เกิดความพิการแต่กำเนิดเช่นทารกตายคลอด ทารกคลอดก่อนกำหนด ทารกโตช้าในครรภ์ ทารกบวมน้ำ หรือถ้าคลอดออกมาแล้วก็อาจจะเป็นโรคซิฟิลิสแต่กำเนิด เด็กมักตัวเล็ก เลี้ยงไม่โต ติดเชื้อได้ง่ายและบ่อย มีรูปร่างหน้าตาที่ผิดปกติ และอาจมีสติปัญญาไม่สมประกอบดังนั้นจึงเป็นภาวะที่ต้องรักษาในหญิงตั้งครรภ์ทุกรายการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา ค่าเลือดประมาณ 1:8 ดังกล่าวมา ไม่ได้ถือว่ามากค่ะการรักษาคือการฉีดยาเพนนิซิลิน จี (Penicilline G) 3 เข็มห่างกัน 1 สัปดาห์ หรือ 1 เข็ม ขึ้นกับระยะของโรคหลังรักษาควรกลับไปติดตามอาการกับแพทย์ตามนัด ส่วนผื่นแดงคันถ้าเป็นที่อวัยวะเพศอย่างเดียวนั้นอาจจะเกี่ยวกับโรคผื่นผิวหนังที่อวัยวะเพศ หรือเป็นผื่นที่ขึ้นหลังการได้ยารักษาโรค ถ้าผื่นเป็นมาก ควรกลับไปพบแพทย์เพื่อให้ได้การวินิจฉัยที่แน่นอนก่อนค่ะ